Mida kindlasti ei tohiks kaasa võtta, need on piimatooted. Ok, esimesel päeval on need veel  kõlbulikud (kui autos pole ruumi külmikule), kuid mida päev edasi, seda hullemaks asi läheb. Mõned aastad tagasi Kaliningradi bussireisil tegin ise selle vea ja vedasin kaasa hulgaliselt kohupiima ja kodujuustu. Kohale jõudes olin sunnitud pool sellest kogusest minema viskama, sest nii kohupiim kui kodujuust elasid juba oma elu … Ja kui Sa ei ole just võistlev kulturist ning Sul pole käimas võistluseelne dieet, siis soovitan soojalt, vältimaks liigset stressi ning ärritamast kaasreisijaid, loobuda rangetest  toitumisreeglitest (kui seni oled harjunud oma toitumist enamvähem korralikult jälgima) ning tegeleda puhkamisega. Ära tekita endale peavalu ja võta kaasa toit, mis seisab kaua ja ei rikne ning ka maitseb hea. Puuviljad autos sama teema - kui teeäärest putkast ostad, siis söö kohe ära. Nö tallele pannes on oht, et sinna see jääbki ning võibolla avastad alles reisi lõppedes kusagilt mõned mustaks tõmbunud banaanid … Lisaks on näiteks Euroopas reisides igal pool võimalik osta omale meelepärast lisatoitu, kuid  mingi kogus võiks omal siiski kaasas olla. Nagu näiteks?